Hekk kif id-dinja qed tissielet biex trażżan il-pandemija tal-coronavirus, l-UE qed tappoġġja l-isforzi biex jiġu żviluppati vaċċini u trattamenti effettivi malajr kemm jista' jkun. L-UE ħarġet b'rispons ikkoordinat biex tgħin tindirizza l-kriżi attwali. Il-finanzjament ta' proġetti ta' riċerka u innovazzjoni biex tinstab kura għal Covid-19 huwa parti vitali ta' dak il-pjan. L-UE u l-Istati Membri qed jikkooperaw mill-qrib fit-tellieqa biex isibu vaċċini sikuri u effettivi kontra t-tixrid tal-Covid-19. L-enfasi hija fuq l-iżvilupp ta' vaċċin profilattiku biex tiġi evitata l-marda u vaċċin terapewtiku għat-trattament. Qed jiġu stabbiliti proċeduri regolatorji aċċelerati sabiex mediċini sikuri, effettivi u ta' kwalità għolja jkunu jistgħu jitqiegħdu fis-suq mill-aktar fis possibbli. Fl-14 ta' Mejju l-Membri tal-PE ddiskutew kif l-UE tista' tagħti spinta lill-iżvilupp ta' vaċċin u trattament tal-coronavirus bil-Viċi President tal-Kummissjoni Margaritis Schinas u l-Presidenza Kroata. Il-Membri tal-PE faħħru l-isforzi tal-UE biex tappoġġja r-riċerka, iżda enfasizzaw il-ħtieġa li jiġi żgurat aċċess mifrux għal mediċini affordabbli. Nindirizzaw it-tifqigħa attwali Il-Kummissjoni Ewropea allokat €48.25 miljun għal 18-il proġett ta' riċerka fi ħdan Orizzont 2020 , il-programm qafas tal-UE għall-finanzjament tar-riċerka. Il-151 tim ta' riċerka minn madwar l-UE u lil hinn minnha li qed jipparteċipaw f'dawn il-proġetti qed jaħdmu fuq: it-titjib fit-tħejjija u r-rispons għat-tifqigħat billi jiżviluppaw sistemi aħjar ta' monitoraġġ biex jipprevjenu u jikkontrollaw l-imxija tal-virus testijiet dijanjostiċi rapidi fil-punt tal-kura, li jippermettu dijanjożi aktar malajr u preċiża trattamenti ġodda żvilupp ta' vaċċini ġodda It-timijiet ta' riċerka se jikkondividu r-riżultati tagħhom fi sforz biex jitħaffef ir-rispons tas-saħħa pubblika. Il-KE sejħet ukoll għal proposti ta' riċerka sal-aħħar ta' Marzu b'enfasi fuq l-iżvilupp ta' trattamenti u dijanjostiċi biex tiġi indirizzata t-tifqigħa attwali u tiżdied it-tħejjija għall-futur. Din taqa' fil-qafas tal-Inizjattiva dwar Mediċini Innovattivi (IMI) – sħubija pubblika-privata bejn l-UE u l-industrija farmaċewtika, li hija ffinanzjata wkoll permezz ta' Orizzont 2020. Huwa mistenni investiment totali ta' €90 miljun: b'nofsu jiġi mill-baġit tal-UE u l-bqija mill-industrija. Fis-16 ta' Marzu, il-KE pprovdiet appoġġ finanzjarju li jammonta għal €80 miljun lil CureVac , żviluppatur innovattiv tal-vaċċin il-Ġermanja, biex tappoġġja ħidma fuq il-vaċċin tal-coronavirus. Fl-4 ta' Mejju, l-UE ospitat l-avveniment ir-Rispons Globali għall-Coronavirus f'kooperazzjoni mad-WHO u sħab globali oħra, li ġabru €7.4 biljun għall-ħidma fuq il-vaċċini, id-dijanjostika u t-trattament kontra l-coronavirus. Programmi diġà fis-seħħ L-UE diġà kellha għadd ta' mekkaniżmi ta' finanzjament ta' riċerka u emerġenza fis-seħħ biex tindirizza l-kriżijiet tas-saħħa pubblika, li ġew immobilizzati. Fost l-oħrajn, dawn jinkludu, – proġett li jappoġġja t-tħejjija ta' sptarijiet fl-Ewropa u li jtejjeb il-fehim tagħhom tad-dinamiċi tat-tifqigħa u l-Arkivju tal-Virus Ewropew – kollezzjoni virtwali ta' viruses li tipprovdi materjal għar-riċerkaturi biex tgħinhom fid-dijanjożi. L-UE qed tappoġġja wkoll in-negozji ġodda u l-SMEs fl-iżvilupp ta' innovazzjonijiet li jistgħu jkunu ta' għajnuna fl-indirizzar tat-tifqigħa, inkluż proġett għal unitajiet speċjalizzati ta' iżolament – EpiShuttle – u teknoloġija ta' filtrazzjoni tal-arja biex jitneħħew il-partiċelli virali msejħa Matul id-dibattitu fil-plenarja tal-14 ta' Mejju, Schinas qal li l-Kummissjoni qed taħdem fuq strateġija farmaċewtika ġdida tal-UE biex l-UE ssir aktar reżiljenti fil-futur li se tieħu tagħlimiet mill-kriżi attwali. L-istrateġija għandha tiġi ppreżentata aktar tard din is-sena. Aktar informazzjoni Materjal multimedjali tal-Vaċċini u t-terapiji fil-kuntest tad-dibattitu dwar il-Covid-19 (14 ta' Mejju) Tren leġiżlattiv: Strateġija farmaċewtika għall-Ewropa COVID-19: Il-pakkett dwar ir-riċerka huwa pożittiv, jeħtieġ li l-UE tkun mgħammra aħjar fil-futur Il-Kummissjoni Ewropea: Riċerka dwar il-coronavirus Lista ta' 17-il proġett ġdid ta' riċerka dwar il-coronavirus Il-Coronavirus: kronoloġija tal-azzjoni tal-UE 10 affarijiet li qed tagħmel l-UE fil-ġlieda kontra l-coronavirus Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF